אבי בלושטיין

אָבִי בְּלוּשְׁטֵין (נולד בשנת 1950) הוא איש ציבור ישראלי, לשעבר חבר מועצת העיר פתח תקווה ומנכ"ל משרד הדתות.

ביוגרפיה
נולד בישראל, בן למשפחת מייסדי העיר פתח תקווה. השתחרר מצה"ל בדרגת אלוף-משנה.

כיהן כמנכ"ל משרד הדתות וכן כסמנכ"ל המשרד להגנת הסביבה. בוגר תוכנית טופז למנכ"לים מאוניברסיטת בר-אילן וכן בוגר תוכנית דירקטורים מאוניברסיטת בר-אילן. חבר הוועד המנהל וחבר ועדת קבע באוניברסיטת בר-אילן וחבר בהנהלת מכללת שערי משפט.

כיהן כחבר מועצת עיריית פתח תקווה מטעם המפד"ל, וכסגן ראש עיריית פתח תקווה מטעם הבית היהודי, ראש אגף תרבות תורנית, יו"ר היכל התרבות ויו"ר ועדת מכרזים, עד להתפטרותו ביוני 2016 כחלק מהסכם רוטציה במפלגה. החל מ-2005 הוא כיהן כיו"ר ממונה של המועצה הדתית הוד השרון והמועצה הדתית כוכב יאיר - צור יגאל וסיים את תפקידו בהוד השרון ב-2022, שם הוחלף בידי אופיר טואיל. באותה שנה מונה על ידי השר מתן כהנא כיו"ר ממונה של המועצה הדתית בנהריה.

בשנת 2019 קיבל אבי בלושטיין אות יקיר העיר פתח תקווה.

בבעלותו עסק לרהיטים בפתח תקווה. גרוש ואב לשלושה.

הערות שוליים

חברי מועצת העיר פתח תקווה
מנכ"לי משרד הדתות
סגני ראשי רשויות מקומיות בישראל
עובדי המשרד להגנת הסביבה
פעילי המפד"ל
ראשי מועצות דתיות בישראל
ישראלים שנולדו ב-1950